
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ MST., AUŠROS G.8A, KADASTRINIS NR. 8486/0004:120 NAUDOJIMO BŪDO PAKEITIMO PAGAL ŠAKIŲ RAJONO SAVIVALDYBĖS BENDRĄJĮ  PLANĄ 
2014 m. liepos 28 d. Nr. AT-732
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto pagrindinės žemės naudojimo paskirties ir būdo nustatymo ir tvarkos keitimo bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių miesto su priemiesčiais bendruoju planu su GIS sistema, patvirtintu rajono savivaldybės tarybos 2013 m. kovo 28 d. sprendimu Nr. T-106 „Dėl Šakių miesto su priemiesčiais bendrojo plano su GIS sistema tvirtinimo“ ir atsižvelgdamas į Tomo Skamarako ir Lauros Skamarakienės, atstovaujamų Jono Skamarako pagal 2013 m. lapkričio 20 d. įgaliojimą registro Nr. 5-26980, prašymą:

1. K e i č i u kitos paskirties 0,0367 ha ploto žemės sklypo (kadastro Nr.8486/0004:120), esančio Šakių m., Aušros g. 8A, žemės naudojimo būdą iš gyvenamosios teritorijos į komercinės paskirties objektų teritorijos.

2. N u s t a t a u kitos paskirties  0,0367 ha ploto (kadastro Nr. 8486/0004:120) vertes:

 nominalią vertę – 2849 (du tūkstančiai aštuoni šimtai keturiasdešimt devyni) litai, nominali indeksuota sklypo vertė – 4558 (keturi tūkstančiai penki šimtai penkiasdešimt aštuoni) litai;
 vidutinę rinkos vertę – 7056 (septyni tūkstančiai penkiasdešimt šeši) litai.

3. P a ž y m i u, kad šis įsakymas yra skelbiamas rajono savivaldybės interneto svetainėje (www.sakiai.lt). Žemės sklypo savininkai Tomas Skamarakas ir Laura Skamarakienė turi kreiptis į Valstybės įmonės Registrų centrą dėl 1 punkte nurodyto žemės sklypo būdo pakeitimo ir nustatytų verčių įregistravimo.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

